একটা নয়, দুটো ‘তবে’ রয়েছে। প্রথমত, কার খপ্পরে ফেলা হচ্ছিল নববধূকে? কোনও পতিতালয়ে বিক্রি নয়, হরিয়ানার টিকু পতিকর একেবারে অন্য পথে এগিয়েছিল। অভিযোগ, পর্নোগ্রাফি তৈরি করে, এমন এক ব্যক্তির কাছে সে সদ্যবিবাহিতা স্ত্রীকে তুলে দেওয়ার তোড়জোড় করেছিল। বন্দোবস্ত পাকা হয়ে গিয়েছিল। নিয়ে যাওয়া ছিল স্রেফ সময়ের অপেক্ষা।
আর এখানেই আসছে দ্বিতীয় ‘তবে’। ওই তরুণী টের পেয়ে যান, তাঁকে ঘিরে কিছু একটা চলছে। আর দেরি করেননি। বিহারের এক প্রান্তিক গ্রামের তরুণী সুদূর হরিয়ানায় শ্বশুরবাড়ি ছাড়েন রাতেই। একা একা এতটা পথ পাড়ি দিয়ে সোজা বাপের বাড়ি। তার পরে সব কিছু খুলে বলা এবং পুলিশে অভিযোগ দায়ের।